kalixlouiis/myanmar-wikipedia-corpus huggingface dataset:
အညတရရဟန်း၏ ကြာပန်းရနံ့ကို နမ်းရှူမှုကို အကြောင်းပြု၍ အကျိုးလို လားသော တောစောင့်နတ်က သံဝေဂဉာဏ်ဖြစ်ပွားစေရန် ပြောကြားပုံကို ရဟန်းနှင့် တောစောင့်နတ်တို့ အပြန်အလှန် ပြောဆိုပုံကို ပြဆိုသောသုတ်။
-သံ၊၁၊၂၀၅။
သံ၊မြန်၊၁၊၁၉၁-၂။
-သံယုတ္တနိကာယ၊ သဂါထာဝဂ္ဂသံယုတ္တ၊ ၉-ဝနသံယုတ္တ၊ တေရသမသုတ်။
ဘုရားရှင် သာဝတ္ထိမြို့ ... သီတင်းသုံးတော်မူစဉ် တောအုပ်တစ်ခုအတွင်း၌ ဥဒ္ဓတ၊ ဥန္နဠ၊ စပလ၊ မုခရ၊ ဝိကိဏ္ဏဝါစာ၊ မုဋ္ဌဿတိ၊ အသမ္ပဇာန၊ အသမာဟိတ၊ ဝိဗ္ဘန္တစိတ္တ၊ ပါကကိန္ဒြိယ ဖြစ်၍နေကြသော ရဟန်းတို့အား ရှေးရဟန်းတော်တို့နှင့် နှိုင်းယှဉ်၍ ယခု ရဟန်းတို့နှင့်ကွာခြားပုံကို သံဝေဂရစေရန် တောစောင့်နတ်တို့က ငါးဂါထာဖြင့် ရဟန်းတို့အား လျှောက်ထားသည့်သုတ်။
သံ၊မြန်၊၁၊၁၉၁။
သံ၊ဋ္ဌ၊၁၊၂၇၁။
သံ၊ဋီ၊၁၊၃၀၄။
-သံယုတ္တနိကာယ၊ သဂါထာဝဂ္ဂသံယုတ္တ၊ ၉-ဝနသံယုတ္တ၊ ဒွါဒသမသုတ်။
အညတရရဟန်း ကောသလနိုင်ငံ တောအုပ်အတွင်း၌ သီတင်းသုံးနေစဉ် နေ့လယ်အခါတော်အုပ်ကြီး၏အသံသည် ကြောက်မက်ဖွယ်ကောင်း၏-ဟု တောစောင့်နတ်က ရွတ်ဆိုသည်ကို အညတရ ရဟန်းက မွေ့လျော်ဖွယ်ရှိ၏-ဟု ပြန်၍ မိန့်ဆိုသည့်သုတ်။
ယင်းသုတ်အဖွင့် (သံ၊ဋ္ဌ၊၁၊၃၃-၄။
သံ၊ဋီ၊၁၊၇၈-၉)၌ ရှိပါသည်။
-သံ၊၁၊၂၀၃။
သံ၊မြန်၊၁၊၁၈၉-၁၉၀။
သံ၊ဋ္ဌ၊၁၊၂၆၉။
သံ၊ဋီ၊၁၊၃၀၂။
-သံယုတ္တနိကာယ၊ သဂါထာဝဂ္ဂသံယုတ္တ၊ ၉-ဝနသံယုတ္တ၊ အဋ္ဌမသုတ်။
ကောသလနိုင်ငံ တောအုပ်တစ်ခု၌ သီတင်းသုံးသော, နေစဉ်ဆွမ်းလှူသော ဆွမ်းဒါယကာ၏အိမ်၌ သမာပတ်ဝင်စားလျက်နေသော ရဟန္တာမထေရ်မြတ်တစ်ပါးကို ရဟန္တာဖြစ်မှန်းမသိသော တောစောင့်နတ်က အိမ်ရှင်အဟန်ဖန်ဆင်း၍ လျှောက်ထားမှုကို မထေရ်မြတ်က ဖြေကြားပုံကို ပြဆိုသည့်သုတ်။
-သံ၊၁၊၂၀၂။
သံ၊ဋီ၊၁၊၃၀၁။
-သံယုတ္တနိကာယ၊ သဂါထာဝဂ္ဂသံယုတ္တ၊ ၉-ဝနသံယုတ္တ၊ သတ္တမသုတ်။
အရှင်နာဂဒတ္တထေရ် ကောသလနိုင်ငံ အညတရဇနပုဒ်၌ သီတင်းသုံးနေစဉ် ရွာတွင်းသို့ စောလွန်းစွာ ဝင်ခြင်း၊ ရွာတွင်းမှ အလွန်နေမြင့်မှ ထွက်ခြင်းကိုပြုနေခြင်းကြောင့် တောအုပ်စောင့်နတ်က “ကာလေ ပဝိသ” အစရှိသော နှစ်ဂါထာဖြင့် ရွတ်ဆို၍ သံဝေဂဖြစ်စေရန် သတိပေးသည့်သုတ်။
အဋ္ဌကထာ, ဋီကာတို့၌ သိမှတ်ဖွယ်ဖွင့်ဆိုချက်များ ရှိပါသည်။
-သံ၊၁၊၂၀၀။
သံ၊မြန်၊၁၊၁၈၇။
သံ၊ဋ္ဌ၊၁၊၂၆၄-၅။
သံ၊ဋီ၊၁၊၂၉၈-၉။
-သံယုတ္တနိကာယ၊ သဂါထာဝဂ္ဂသံယုတ္တ၊ ၉-ဝနသံယုတ္တ၊ တတိယသုတ်။
ကျောင်း၏အနီးအနားဖြင့် အမဲလိုက်နေသော သားမုဆိုးအား တရားဟောကြားသော ကဿပဂေါတ္တမထေရ်အား “အကြောင်းအကျိုးကို သိမြင်တတ်သော ဉာဏ်ပညာမရှိသောလူမိုက်အား တရားဟောခြင်းသည် အကျိုးမပြီးနိုင်ပုံကို” သိစေလိုသဖြင့် တောစောင့်နတ်က သတိပေးသည့်အနေအားဖြင့် လျှောက်ထားပုံကို ပြဆိုသည့်သုတ်။
အဋ္ဌကထာ/ဋီကာတို့၌-အကြောင်းအတ္ထုပ္ပတ္တိနှင့်တကွ ဖွင့်ပြထားပါသည်။
-သံ၊၁၊၁၉၉-၂၀၀။
သံ၊မြန်၊။
၁၈၆-၇။
သံ၊ဋ္ဌ၊၁၊၂၆၂-၄။
သံ၊ဋီ၊၁၊၂၉၇-၈။
-သံယုတ္တနိကာယ၊ သဂါထာဝဂ္ဂသံယုတ္တ၊ ၉-ဝနသံယုတ္တ၊ ဒုတိယသုတ်။
ရဟန္တာဖြစ်သော ရဟန်းတော်တစ်ပါး ကောသလတိုင်း တောအုပ်တစ်ခုအတွင်း၌ နေ့သန့်စဉ် အိပ်ပျော်နေသဖြင့် အကျိုးစီးပွားလိုလားသော တောစောင့်နတ်က အိပ်ခြင်း၏အကျိုးမရှိပုံ, သဒ္ဓါတရားပွားများသင့်ပုံအစရှိသည်ဖြင့် အကျိုးအပြစ်ကိုပြ၍ နိုးစေရာ ရဟန်းတော်က-ကိလေသာအနှောင်အဖွဲ့မှလွတ်ပြီးသောရဟန်း, အစင်ကြယ် ဆုံးဖြစ်သော စတုသစ္စဉာဏ်နှင့် ပြည့်စုံသောရဟန်း, အာသဝေါတရားတို့ကုန်ပြီးသော ရဟန်း, ထက်သန်သောလုံ့လဖြင့် နိဗ္ဗာန်သို့စေလွှတ်အပ်ပြီးသော စိတ်ရှိသောရဟန်းတို့အား နေ့အခါအိပ်ပျော်ခြင်းဖြင့် ပူပန်မှုမရှိနိုင်ပုံကို မိန့်ကြားတော်မူသည့်သုတ်။
အဋ္ဌကထာ၌-ရဟန္တာပုဂ္ဂိုလ်အား ကိုယ်ပင်ပန်းမှု “ကာယဒရထရှိပုံနှင့် အာတုရ (ကျင်နာမှု)သုံးမျိုးနှင့် မှတ်သားဖွယ်များ ဖွင့်ပြထားပါသည်။
-သံ၊၁၊၂၁၆-၇။
သံ၊မြန်၊၁၊၂၀၀-၂။
သံ၊ဋ္ဌ၊၁၊၂၈၉-၃၀၈။
သံ၊ဋီ၊၁၊၃၁၈-၃၂၉။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၀-ယက္ခသံယုတ္တ၊ ဒွါဒသမသုတ်။
-သုတ္တနိ၊၃၀၅-၇။
သုတ္တနိ၊မြန်၊၂၈၉-၂၉၁။
သုတ္တနိ၊ဋ္ဌ၊၁၊၂၁၂-၂၃၃။
-ခုဒ္ဒကနိကာယ၊ သုတ္တနိပါတ၊ ၁-ဥရဂဝဂ္ဂ၊ ဒသမသုတ်။
အာဠဝီနိုင်ငံ အာဠဝီမြို့တော်အနီး အာဠဝကဘီလူး၏ဗိမာန်၌ ဘုရားရှင် သီတင်းသုံးတော်မူစဉ် အာဠဝကဘီလူးရောက်လာပြီး ဗိမာန်အပြင်ဖက်သို့ သုံးကြိမ် တိုင်တိုင် ဝင်ခိုင်း ထွက်ခိုင်းပုံ၊ ဘုရားရှင်က ဘီလူး၏အလိုသို့လိုက်၍ ဆောက်ရွက်တော်မူပုံ၊ လေးကြိမ်မြောက်၌ ဘီလူး၏ဆန္ဒကို သိတော်မူ၍ မထွက်ဘဲနေသည့်အခါ ပြဿနာမေးမည် ပြောကြားပြီး ဘုရားရှင်အား ခြိမ်းခြောက်ပုံ၊ ဘုရားရှင်က သီဟနာဒ မိန့်ခွန်းတော် မြွက်ကြားတော်မူပုံ၊ အာဠာဝကဘီလူးက နန်းစဉ်ပြဿနာများ မေး မြန်းပုံတို့ကို ပြဆိုပါသည်။
ဘုရားရှင်က ပြဿနာအလိုက်-ပုရိသခေါ်ဆို ပုဂ္ဂိုလ်၏ အကောင်းဆုံးပစ္စည်း ဥစ္စာ၊ ချမ်းသာကို ဆောင်ပို့နိုင်သောတရား၊ အကောင်းဆုံး အရသာ၊ အကောင်းဆုံး အသက်မွေးမှု-ဟူသော အဖြေလေးခုကိုလည်းကောင်း၊ ဒုတိယပုစ္ဆာ၌-ဩဃအဏ္ဏဝ နှင့် ဒုက္ခကိုလွန်မြောက်နိုင်သော တရားသုံးပါး၊ စင်ကြယ်သောတရားဟူသော အဖြေလေးခုကိုလည်းကောင်း၊ တတိယမေးခွန်း၌-ပညာရကြောင်း တရား ၄-ပါး၊ ပစ္စည်းဥစ္စာ ရကြောင်း တရား ၃-ပါး၊ ကျော်စောထင်ရှားနိုင်သောတရား၊ မိတ်ဆွေဖွဲ့နိုင်သောတရား။
တမလွန်ဘဝ၌ မစိုးရိမ်ရကြောင်း တရားလေးပါးတို့ကိုလည်းကောင်း ဖြေကြားတော် မူပါသည်။
ဘုရားရှင်က ဤအဖြေများကို တခြားသမဏဗြာဟ္မဏများကိုလည်း မေးနိုင်ကြောင်း မိန့်ကြားတော်မူပါသည်၊ အာဠဝကဘီလူးကြီး သောတာပန်အရိယာသာဝက ဖြစ်ပြီး သရဏဂုံဆောက်တည်ပုံတို့ ပါရှိပါသည်၊ ပါဠိတော်နှစ်ခု အတူတူပင် ဖြစ်ပါသည်။
အဋ္ဌကထာနှစ်စောင်တို့သည် ကျမ်းပြုဆရာတော်တစ်ပါးတည်းပင်ဖြစ်သော်လည်း ဘာဏကပုဂ္ဂိုလ်တို့ကိုလိုက်၍ ဘာသာပြန်ထားသောကြောင့် အနည်းငယ် ကွဲလွဲချက်များ ရှိသော်လည်း ယေဘုယျအားဖြင့် တူညီကြပါသည်။
အဋ္ဌကထာ၌ -အာဠဝီမြို့တော်နှင့် အာဠဝကဘီလူး၏ဗိမာန် အကွာအဝေး၊ အာဠဝီမင်းကြီး တောကစားထွက်သည့် ရည်ရွယ်ချက်သုံးမျိုး၊ “ရွှေသမင်ဘယ်ကထွက် မင်းကြီးတာကထွက်”ဟူသော စကားပုံ၊ ဧဏီသားကောင်၏ သဘာဝ၊ တပ်မတော်၏ ကျေးဇူးသစ္စာ စောင့်သိတတ်ပုံ၊ အာဠဝကဘီလူးနှင့် အာဠဝီမင်းကြီးတို့ ကတိပြုချက်များ၊ အာဠာဝကဘီလူး၏ အခွင့်အရေး၊ မြို့တော်ဝန်၏ ဆောင်ရွက်ချက်၊ လူသားနှင့် ဘီလူး၊ ၁၂-နှစ်တိုင်တိုင် ဘီလူးစာကျွေးခဲ့ပုံ၊ ဘုရင်က တိုင်းသူပြည်သားတို့ဆန္ဒကို ဂရုစိုက်ပုံ၊ “ကိုယ်မချိအမိ(အဖ)သော်လည်း သားတော်ခဲ”စကားပုံ၊ ဘုရားရှင်၏ မဟာကရုဏာ သမာပတ်၌ ဝေနေယျသတ္တဝါတို့ ထင်မြင်လာပုံ၊ သာဝတ္ထိနေပြည်တော်နှင့် ယူဇနာ ၃၀-ဝေးသော အာဠာဝကဗိမာန်သို့ နေ့ဝက် ချေလျင်ခရီးကို တစ်ပါးတည်းကြွတော်မူပုံ၊ ဂဒြဘဘီလူးထံ ခွင့်ပန်ပုံ၊ အာဠဝကဗိမာန်အကြောင်းနှင့် အာဠာဝကဘီလူး၏ ရက်စက်ကြမ်းကြုတ်ပုံ၊ ဘုရားရှင်၏ အထက်ကောင်းကင်၌ မည်သည့်သတ္တဝါမျှ ဖြတ်သန်း၍ မသွားနိုင်ပုံ၊ ဟေမဝတနှင့် သာတာဂိရိဘီလူးတို့ အာဠာဝကဘီလူးနှင့် ဆွေးနွေးခန်း၊ အာဠာဝကဘီလူး၏ ကြုံးဝါးသံ၊ ဇမ္ဗူဒိပ်တစ်ကျွန်းလုံးကြားနိုင်သော အသံ ကြီးလေးမျိုး၊ အာဠာဝကဘီလူး လက်နက်ကြီး (၁၀)မျိုးတို့ဖြင့် ဘုရားရှင်အား တိုက်ခိုက် ပုံတိုက်ပွဲအချိန် ညဉ့်နှစ်ယာမ်ကြာပုံ၊ အာဠာဝကဘီလူး မာန့်လျော့သွားပုံ၊ လက်နက်ကြီး လေးမျိုး၊ မေတ္တာစွမ်းအင်၊ အာဠာဝကဘီလူး၏အလိုသို့ ဘုရားရှင်လိုက်၍ ပြုပေးတော်မူပုံ၊ နန်းစဉ်ပုစ္ဆာများအကြောင်း၊ အဖြေဂါထာ အကျယ်ဖွင့်ဆိုချက်များ၊ အာဠာဝကသုတ္တန်ပြီးဆုံးချိန်၊ နတ်ဗြဟ္မာတို့ သာဓုခေါ်ချိန်၊ အာဠဝီမင်းသားငယ်ကို ဘီလူးထံ ဆက်သချိန်၊ မိုးလင်းချိန်တို့ တစ်ချိန်တည်း တိုက်ဆိုင်ပုံ၊ အာဠာဝကဘီလူးက မင်းသားငယ်ကို ဘုရားရှင်အား လှူဒါန်းပုံ၊ ဘုရားရှင်က မင်းချင်းယောက်ျားတို့လက်သို့ အပ်နှင်းပုံ၊ အာဠဝီမြို့တွင်းသို့ ဘုရားရှင်ဆွမ်းခံဝင်ပုံ၊ အာဠာဝကဘီလူး သပိတ် ထမ်း၍ လိုက်ပို့ပုံ၊ အာဠဝီမြို့တော်အပြင်၌ အာဠဝကသုတ္တန်ကို ဘုရားရှင်ဟောတော် မူရာ ပရိသတ် ၈-သောင်း လေးထောင်တို့ တရားအရသာကို သုံးဆောင်နိုင်ကြပုံ၊ ဝေဿဝဏ်နတ်မင်းကြီး ဗိမာန်၏အနီး၌ အာဠာဝကဘီလူး၏ ဗိမာန်ကို တည်ဆောက်၍ လူတို့ကိုးကွယ် ပူဇော်ပသကြပုံ၊ ဟတ္ထာဠဝကမင်းသားလေး အနာဂါမ်ဥပါသကာ ဖြစ်ပြီး ပရိသသင်္ဂဏှက ဧတဒဂ်ဘွဲ့ကို ခံယူရရှိပုံတို့ကို ဖွင့်ပြထားပါသည်။
-သံ၊၁၊၂၁၅-၆။
သံ၊မြန်၊၁၊၂၀၀။
သံ၊ဋီ၊၁၊၃၁၈။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၀-ယက္ခသံယုတ္တ၊ ဧကာဒသမသုတ်။
ဘုရားရှင် မဂဓနိုင်ငံ ရာဇဂြိုဟ်မြို့၊ ဝေဠုဝန်ကျောင်းတော်၌ သီတင်းသုံးနေတော်မူစဉ် ဥပါသကာတစ်ယောက်၏ စိရာထေရီအား သင်္ကန်းလှူမှုနှင့်စပ်၍ ကြည်ညိုသောဘီလူးက “ပုညံ ဝတ” အစရှိသော ဂါထာကို ရွတ်ဆိုသည့်သုတ်။
-သံ၊၁၊၂၁၂။
သံ၊မြန်၊၁၊၂၁၀-၁။
သံ၊ဋ္ဌ၊၁၊၂၈၂-၃။
သံ၊ဋီ၊၁၊၃၁၄-၅။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၀-ယက္ခသံယုတ္တ၊ သတ္တမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ရဟန်းတော်များအား နိဗ္ဗာနပဋိသံယုတ္တကထာကို ဟောကြားတော်မူသည်ကို ပုနဗ္ဗသု၏မိခင် ဘီလူးမနှင့် ပုနဗ္ဗသုတို့ တရားတော်ကို နာယူကြရာ သောတာပန် အရိယာသာဝကဖြစ်ပုံ၊ ဒုဂ္ဂတိဘဝမှလွတ်မြောက်ကြပြီး နတ်စည်းစိမ် ခံစားရပုံ၊ ဂန္ဓကုဋီကျောင်းတော်၏အနီး သစ်ပင်ကြီး၌ နေရာရကြပြီး ဘုရားဖူးခွင့်၊ တရားနာယူခွင့်ရကြပုံ၊ ဥတ္တရာသမီးငယ်က ငယ်လွန်းသဖြင့် တရားတော်ကို နာယူ သိမြင်ခွင့် မရသော်လည်း မိခင်၏တန်ခိုးကြောင့် ချမ်းသာကိုခံစားရပုံကို အရှင်အာနန္ဒာထေရ် ဟောကြားသည့်သုတ်။
အဋ္ဌကထာ, ဋီကာတို့၌လည်း မှတ်သားဖွယ် ဖွင့်ဆိုချက်များ ပါရှိပါသည်။
-သံ၊၁၊၂၁၁။
သံ၊မြန်၊၁၊၂၁၀။
သံ၊ဋီ၊၁၊၃၁၃-၄။
၁၀-ယက္ခသံယုတ္တ၊ ဆဋ္ဌသုတ်။
အနုရုဒ္ဓါထေရ် ကောသလနိုင်ငံ သာဝတ္ထိမြို့ ဇေတဝန်ကျောင်းတော် ကောသမ္ဗကကုဋိ၌ သီတင်းသုံးတော်မူစဉ် ကျောင်းတော်၏အတွင်း၌ သာယာဖွယ် အသံတော်ဖြင့် အပ္ပမာဒဝဂ်၊ သရဘညကထာကို ရွတ်ဆို ဟောတော်မူနေသော ဓမ္မအသံတော်ကို နာယူနေစဉ် ဆာလောင်သဖြင့် မိခင်အား အစာရှာသွားရန် ပြောကြားသော ရင်ခွင်၌ ပါလာသော “ပိယင်္ကရ”အား နှစ်သိမ့်၍ “မာသဒ္ဒ” အစရှိသော နှစ်ဂါထာကို ပိယင်္ကရမာတာ ဘီလူးမ ရွတ်ဆိုသည့်သုတ်။
အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုများ ပါရှိပါသည်။
-သံ၊၁၊၂၁၀။
သံ၊မြန်၊၁၊၁၉၅-၆။
သံ၊ဋ္ဌ၊၁၊၂၇၉။
သံ၊ဋီ၊၁၊၃၁၁။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၀-ယက္ခသံယုတ္တ၊ စတုတ္ထသုတ်။
ဘုရားရှင် မဂဓနိုင်ငံ မဏိမာလျကစေတီ မဏိဘဒ္ဒဘီလူး၏ဗိမာန်ဝယ် သီတင်းသုံးနေတော်မူစဉ်-မဏိဘဒ္ဒဘီလူးက သတိတရားဂုဏ်ကျေးဇူးကိုလျှောက်ထားမှုနှင့်စပ်၍ မဏိဘဒ္ဒဘီလူးလျှောက်ထားသည့်အတိုင်း-သတိရှိသောသူသည် အခါခပ်သိမ်းကောင်းမြတ်၏၊ သတိရှိသောသူသည် ချမ်းသာကိုရ၏။
သတိရှိသော သူသည် စင်စစ်မြင့်မြတ်လှပေ၏။
ရန်မှလွတ်ကင်းနိုင်၏။
အလုံးစုံသော ညဉ့်နေ့ပတ်လုံး မညှဉ်းဆဲခြင်း၌ စိတ်နှလုံးပျော်မွေ့လျက် မေတ္တာပွားလျက်နေသော ရဟန္တာပုဂ္ဂိုလ်အား တစ်စုံတစ်ယောက်သောပုဂ္ဂိုလ်နှင့် ရန်မရှိနိုင်-ဟု ဘုရားရှင် ဟောကြားတော်မူသည့်သုတ်။
-သံ၊၁၊၂၀၈။
သံ၊မြန်၊၁၊၁၉၄။
သံ၊ဋ္ဌ၊၁၊၂၇၄-၆။
သံ၊ဋီ၊၁၊၃၀၆-၈။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၀-ယက္ခသံယုတ္တ၊ ပဌမသုတ်။
ရာဇဂြိုဟ်မြို့ ဣန္ဒကူဋတောင် ဣန္ဒကဘီလူး၏ဗိမာန်ဝယ် ဘုရားရှင်သီတင်းသုံးတော်မူစဉ် အမိဝမ်းတိုက်၌ သတ္တဝါတို့၏ ကိုယ်ခန္ဓာအရိုးစု အသားစိုင်ဖြစ်ပေါ်လာပုံကို ဣန္ဒကဘီလူး၏လျှောက်ထားချက်အရ “ပဌမံ ကလလံ ဟောတိ”အစရှိသော ဂါထာနှစ်ခုခွဲဖြင့် ဟောကြားတော်မူသည့်သုတ်။
အဋ္ဌကထာ၌/ဋီကာတို့၌-ကလလရုပ်ပမာဏနှင့် ကိုယ်ခန္ဓာအဆင့်ဆင့် ရင့်ကျက်လာပုံ၊ ဂဗ္ဘသေယျကသတ္တဝါအား အမိဝမ်းတိုက်ဝယ်အာဟာရဖြစ်ပုံ အစရှိ သည်တို့ကို အကျယ်ဖွင့်ပြထားပါသည်။
-သံ၊၁၊၂၄၁။
သံ၊မြန်၊၁၊၂၂၅။
သံ၊ဋ္ဌ၊၁၊၃၂၅။
သံ၊ဋီ၊၁၊၃၄၄-၅။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၁-သက္ကသံယုတ္တ၊ ၃-တတိယဝဂ္ဂ၊ ပဉ္စမသုတ်။
သိကြားမင်းက သုဓမ္မာနတ်သဘင်၌ တာဝတိံသာနတ်တို့အား “မိမိတို့ကို ဒေါသနှိပ်စက်မှု မခံရစေရန် အမျက်ထွက်သူကို ပြန်၍ အမျက်မထွက်ကြရန်၊ မေတ္တာနှင့် မေတ္တာ၏ ရှေ့အဖို့၌ဖြစ်သော တရား ကရုဏာနှင့် ကရုဏာ၏ ရှေ့အဖို့၌ဖြစ်သော တရားတို့သည် အရိယာပုဂ္ဂိုလ်တို့၏ အကျင့်ဖြစ်ကြောင်း အမျက်ကောဓသည် သူယုတ်မာကို တောင်ကြီးကဲ့သို့ လွှမ်းမိုးတတ်ပုံကို ဟောကြားသည်ကို ဘုရားရှင်က ရဟန်းတို့အား ပြန်လည်၍ ဟောကြားတော်မူသည့်သုတ်။
သံ၊မြန်၊၁၊၂၂၄။
သံ၊ဋ္ဌ၊၁၊၃၂၄-၅။
သံ၊ဋီ၊၁၊၃၄၄။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၁-သက္ကသံယုတ္တ၊ ၃-တတိယဝဂ္ဂ၊ စတုတ္ထသုတ်။
အပြစ်ကို အပြစ်အတိုင်းမမြင်သူ၊ အပြစ်ကိုဝန်ခံ၍ တောင်းပန်သည်ကို လက်မခံ သူတို့သည် “ဗလ” ဖြစ်၍ အပြစ်ကို အပြစ်အတိုင်းမြင်သူ၊ အပြစ်ကို ဝန်ခံ၍ တောင်းပန်သည်ကို လက်ခံသူတို့သည် “ပညာရှိ” ဖြစ်ကြောင်း ဟောတော်မူသည့်သုတ်။
ဆက်လက်၍ သိကြားမင်းကလည်း သုဓမ္မာနတ်သဘင်၌ “ဒေါသအလိုသို့ မလိုက်သင့်ပုံ၊ မိတ်မပျက်သင့်ပုံ၊ မကဲ့ရဲ့ထိုက်သူကို မကဲ့ရဲ့ သင့်ပုံ၊ ဂုံးတိုက်သောစကားကို မပြောသင့်ပုံ၊ ကောဓသည် ယုတ်ညံ့သူကို တောင်ကြီးကဲ့သို့ ကြိတ်ချေနှိပ်စက်သည်” ဟု ဟောဖူးကြောင်း ဘုရားရှင်က မိန့်ကြားတော်မူသည်။
-အံ၊၁၊၁၀၁။
အံ၊မြန်၊၁၊၁၁၉-၁၂၀။
အံ၊ဋ္ဌ၊၂၊၇၁။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၁-ဗာလဝဂ္ဂ၊ စတုတ္ထသုတ်။
အပြစ်ကို အပြစ်အတိုင်း မမြင်သူ၊ အပြစ်ကို အပြစ်အတိုင်း မြင်သော်လည်း မကုစားသူ၊ အပြစ်ကို အပြစ်အတိုင်းဝန်ခံ၍ တောင်းပန်ပြောဆိုမှုကို လက်မခံသူတို့သည် “ဗာလ” ဖြစ်၍၊ အပြစ်ကို အပြစ်အတိုင်းမြင်သူ၊ အပြစ်ကို အပြစ်အတိုင်းမြင်၍ ကုစားသူ၊ အပြစ်ကိုအပြစ်အတိုင်းဝန်ခံ၍ တောင်းပန်ပြောဆိုသည်ကို လက်ခံသူတို့သည် “ပညာရှိ” သူဖြစ်ကြောင်း ဟောကြားတော်မူသည့်သုတ်။
သံ၊မြန်၊၁၊၂၂၃။
သံ၊ဋ္ဌ၊၁၊၃၂၃-၄။
သံ၊ဋီ၊၁၊၃၄၃။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၁-သက္ကသံယုတ္တ၊ တတိယဝဂ္ဂ၊ ဒုတိယသုတ်။
ကောဓဘက္ခနတ်သားနှင့် တာဝတိံသာနတ်များ၊ သိကြားမင်း တို့အကြောင်း၊ သိကြားမင်းက ဒေါသအကြောင်း, မိမိ၌ ဒေါသမရှိအောင် နှိပ်ကွပ်ထားပုံတို့ကို တာဝတိံသာနတ်တို့အား ဟောပြသည်ကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၂၃၅-၆။
သံ၊မြန်၊၁၊၂၁၉-၂၂၀။
သံ၊ဋ္ဌ၊၁၊၃၂၂၊ သံ၊ဋီ၊၁၊၃၄၀-၁။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၁-သက္ကသံယုတ္တ၊ ဒုတိယဝဂ္ဂ၊ အဋ္ဌမသုတ်။
ကုသိုလ်ကောင်းမှု ပြုလုပ်နေကြကုန်သော, အကျင့်သီလနှင့် ပြည့်စုံကြကုန်သော, ရတနာသုံးပါးကို ကိုးကွယ်ဆည်းကပ်ကြကုန်သော, တရားသဖြင့် ရအပ်, ရှာမှီးအပ်သောပစ္စည်းဖြင့် သားမယားတို့အား ပြုစုလုပ်ကျွေးနေကြကုန်သောလူတို့ကို ငါရှိခိုး၏-ဟု သိကြားမင်းက မာတလိနတ်သား၏အမေးကို ဖြေကြားသည့်သုတ်။
-သံ၊၁၊၂၃၅။
သံ၊မြန်၊၁၊၂၃၄။
သံ၊ဋ္ဌ၊၁၊၃၂၁-၂။
သံ၊ဋီ၊၁၊၃၄၀။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၁-သက္ကသံယုတ္တ၊ ဒုတိယဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ တစ်ပါးတည်း ကိန်းအောင်း သီတင်းသုံးတော်မူနေစဉ် “ဥဋ္ဌေဟိ ဝီရ ဝိဇိတသင်္ဂါမ”အစရှိသော ဂါထာ တစ်ဂါထာစီဖြင့် သိကြားမင်းနှင့် သဟမ္ပတိဗြဟ္မာမင်းတို့သည် ဘုရားရှင်အား ရှိခိုးကြပုံကို ပြဆိုသည့်သုတ်။
-သံ၊၃၊၈၉။
သံ၊မြန်၊၃၊၉၄။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၅-စက္ကဝတ္တိဝဂ္ဂ၊ သတ္တမသုတ်။
အညတရရဟန်းက “အဘယ်ကြောင့် “ပစ္စည်းကြွယ်ဝသူ” ဟု ဆိုအပ်ပါသနည်း” ဟု မေးလျှောက်သဖြင့် ဘုရားရှင်က “ဗောဇ္ဈင် (၇) ပါးကို ပွားများသူ ကြိမ်ဖန်များစွာ (ပွားများလေ့လာမှု)ပြုသူသည် “ပစ္စည်းကြွယ်ဝသူ” ဖြစ်သည်” ဟု ဟောကြားတော်မူသည့်သုတ်။
-သံ၊၁၊၂၂၈။
သံ၊မြန်၊၁၊၂၁၂-၃။
သံ၊ဋ္ဌ၊၁၊၃၁၆။
သံ၊ဋီ၊၁၊၃၃၅။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၁-သက္ကသံယုတ္တ၊ ပဌမဝဂ္ဂ၊ နဝမသုတ်။
ဝေပစိတ္တအသူရာနှင့် သိကြားမင်းတို့ ရှေးအခါက သီလရှိကြကုန်သော ကောင်းသောအကျင့်ရှိကြကုန်သော ဟိမဝန္တာ၌ နေကြကုန်သော ရသေ့တို့၏ တောရ ကျောင်းတို့သို့ ချဉ်းကပ်ရောက်ရှိလာကြရာ ဝေပစိတ္တအသူရာသည် အထပ်အလွှာများ သော ဖိနပ်တို့ကို စီးနင်းလျက် သန်လျက်ကိုလွယ်ပြီး နတ်ထီးဖြူကို ဆောင်း၍ တံခါးဦးဖြင့် သင်္ခမ်းကျောင်းသို့ ဝင်ကာ သီလရှိသော ရသေ့မြတ်တို့ကို မကိုင်းမညွတ် အရိုအသေ အလေးအမြတ်မပြုဘဲ ထွက်ခွါသွားပုံ၊ သိကြားမင်းသည်ကား အထပ် အလွှာများသော ဖိနပ်တို့ကိုချွတ်လျက် သန်လျက်ကို အခြားသူတို့အားပေး၍ နတ်ထီးကို ဖယ်ရှားစေလျက် တံခါးဦးဖြင့်သာ သင်္ခမ်းကျောင်းသို့ဝင်၍ သီလရှိသော ရသေ့ မြတ်တို့ကို လေအောက်မှနေ၍ လက်အုပ်ချီမိုး ရှိခိုးပြီးနေပုံ၊ ရသေ့မြတ်တို့က မိမိတို့၏ ကိုယ်ခန္ဓာသည် စက်ဆုပ်ရွံရှာဖွယ်ရှိခြင်းကြောင့် ဖဲခွါထွက်ပါဟု ပြောကြရာ သိကြားမင်းက အလွန်ဆန်းကြယ်သော အပွင့်ရှိသော အနံ့နှင့် ပြည့်စုံသော ပန်းကို ဦးခေါင်း၌ ပန်ဆင်ရန် အလိုရှိကြကုန်သကဲ့သို့ သီလရှိသော ပုဂ္ဂိုလ်တို့၏အနံ့ကို အလိုရှိကြ ပါကြောင်း စက်ဆုပ်ဖွယ် မထင်မှတ်ပါကြောင်း လျှောက်ထားပုံကို ဟောတော်မူသည့်သုတ်။
အဋ္ဌကထာ၌ -သိကြားမင်းသည် ဝေပစိတ္တအသူရာ၏ သမက်, ဝေပစိတ္တ အသူရာသည် သိကြားမင်း၏ ယောက္ခမတော်စပ်ပုံ၊ ရံဖန် ရံခါ အတူသွားကြပြီး၊ ရံဖန် ရံခါ ရန်ဖြစ်တတ်ပုံ အစရှိသည်တို့ကို ဖွင့်ပြထားပါသည်။
ဋီကာ၌ -သီလဝန္တပုဂ္ဂိုလ်တို့၏ ဂုဏ်တို့ကို ရိုသေလေးစားကြပုံကို ဖွင့်ပြထားပါသည်။
-သံ၊၁၊၂၂၆-၇။
သံ၊မြန်၊၁၊၂၁၁-၂။
သံ၊ဋ္ဌ၊၁၊၃၁၅။
သံ၊ဋီ၊၁၊၃၃၄။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၁-သက္ကသံယုတ်၊ ၁-ပဌမဝဂ္ဂ၊ သတ္တမသုတ်။
ဘုရားရှင် သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သိကြားမင်း၏ စိတ်အကြံအစီကိုသိ၍ ချဉ်းကပ်လာသော ဝေပစိတ္တိအသူရိန်အား သိကြားမင်းဖမ်း၍ ကျိန်စာဆိုစေပုံကို ပြဆိုသည့်သုတ်။
အဋ္ဌကထာ၌ မဟာပါပလေးမျိုးနှင့် ဖွင့်ဆိုချက်များ ရှိပါသည်။
-သံ၊၁၊၂၂၆။
သံ၊မြန်၊၁၊၂၁၁။
သံ၊ဋ္ဌ၊၁၊၃၁၄-၅။
-သံယုတ္တနိကာယ၊ သဂါထာဝဂ္ဂသံယုတ္တ၊ ၁၁-သက္ကသံယုတ္တ၊ ပဌမဝဂ္ဂ၊ ဆဋ္ဌသုတ်။
နတ်, အသုရာတို့ စစ်ပွဲ၌ စစ်ရှုံးသဖြင့် ထွက်ပြေးလာကြသော သိကြားမင်း၏ မိုးကြိုးကျသံနှင့် တူသောအသံကို ကြောက်ရွံ့သဖြင့် အော်ဟစ်ကြသော ဂဠုန်ငှက်တို့၏ အသံကြောင့် သနားသဖြင့် ပြန်လှည့်လာသော သိကြားမင်း၏ရထားကိုမြင်ကြသဖြင့် အသုရာတို့ အထင်မှား၍ ထွက်ပြေးကြခြင်းကြောင့် သိကြားမင်းစစ်နိုင်ပုံကို ဘုရားရှင် က ရဟန်းတို့အား ဟောတော်မူသည့်သုတ်။
အဋ္ဌကထာ၌-သိကြားမင်း၏ ရထားအကြောင်းကို ဖွင့်ပြထားပါသည်။
ဗြိတိန်နိုင်ငံ၏ တော်ဝင်စည်းတံဆိပ်တော် သို့မဟုတ် တော်ဝင်စည်းတံဆိပ်တော်သည် ယခု လက်ရှိ ဗြိတိသျှဘုရင်မင်းမြတ် တတိယ ချားလ်စ်၏ တော်ဝင်စည်းတံဆိပ် ဖြစ်သည်။
right|thumbnail|ဗြိတိန်နိုင်ငံ၏ တော်ဝင် စည်းတံဆိပ်တော်၌ ပါဝင်သော ဘုရားသခင်နှင့် အကျွန့် အခွင့်အရေး စာတန်း ဘုရားသခင်နှင့် အကျွန့် အခွင့်အရေး( )သည် ဗြိတိသျှ ဘုရင်မင်းမြတ်၏ ဆောင်ပုဒ်ဖြစ်သည်။
-သံ၊၁၊၂၄၃။
သံ၊မြန်၊၁၊၂၂၇။
သံ၊ဋ္ဌ၊၂၊၁-၁၀။
သံ၊ဋီ၊၂၊၁-၁၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-ဗုဒ္ဓဝဂ္ဂ၊ ပဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အနုလောမ ပဋိလောမအားဖြင့် ပဋိစ္စသမုပ္ပါဒဒေသနာတော်ကို ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ, ဋီကာတို့၌ သုတ္တနိက္ခေပ, ပုစ္ဆာငါးမျိုးနှင့် မှတ်သားဖွယ် ပြည့်ပြည့်စုံစုံ ဖွင့်ဆိုထားပါသည်။
-သံ၊၁၊၂၄၆။
သံ၊မြန်၊၁၊၂၃၀-၁။
သံ၊ဋ္ဌ၊၂၊၁၈။
သံ၊ဋီ၊၂၊၂၁-၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၁-ဗုဒ္ဓဝဂ္ဂ၊ တတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ပဋိစ္စသမုပ္ပါဒ အနုလောမဒေသနာတော်သည် ဝဋ္ဋသီသဖြစ်သောကြောင့် မိစ္ဆာပဋိပဒါ၊ ပဋိလောမ ဒေသနာတော်သည် ဝိဝဋ္ဋပက္ခိကဖြစ်သောကြောင့် သမ္မာပဋိပဒါဒေသနာတော်ဖြစ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၂၊၃၆-၇။
သံ၊မြန်၊၂၊၃၅-၆။
သံ၊ဋ္ဌ၊၂၊၂၄၇-၈။
သံ၊ဋီ၊၂၊၂၁၉။
-သံယုတ္တနိကာယ။
ခန္ဓဝဂ္ဂသံယုတ္တ၊ ၁-ခန္ဓသံယုတ္တ၊ ၅-အတ္တဒီပဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အဿုတဝန္တ ပုထုဇဉ်ပုဂ္ဂိုလ်၏ သက္ကာယသို့ရောက်စေတတ်သောအကျင့် သက္ကာယသို့ ရောက်စေ တတ်သောရှုမှတ်မှုနှင့် သုတဝန္တအရိယသာဝက၏ သက္ကာယနိရောဓဂါမိနီပဋိပဒါ, သက္ကာယနိရောဓဂါမိနီသမနုပဿနာတို့ကို ခန္ဓတစ်ပါးစီ တစ်ပါးစီကို ဝေဖန်တော်မူ၍ ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၃၊၁၅။
သံ၊မြန်၊၃၊၁၇။
-သံယုတ္တနိကာယ၊ မဟာဝဂ္ဂသံယုတ္တ၊ ၁-မဂ္ဂသံယုတ္တ၊ ၃-မိစ္ဆတ္တဝဂ္ဂ၊ တတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် မိစ္ဆာဒိဋ္ဌိ၊ မိစ္ဆာသမာဓိသည် မိစ္ဆာပဋိပဒါ, သမ္မာဒိဋ္ဌိ သမ္မာသမာဓိသည် သမ္မာပဋိပဒါဖြစ်ပုံကို ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၃၊၁၅-၆။
သံ၊မြန်၊၃၊၁၇-၈။
ဘုရားရှင် ကောသလနိုင်ငံ ... သီတင်းသုံးတော်မူစဉ် မိစ္ဆာဒိဋ္ဌိ, မိစ္ဆာသမာဓိသည် မိစ္ဆာပဋိပဒါ, လူ၏ဖြစ်စေ, ရဟန်း၏ဖြစ်စေ မိစ္ဆာပဋိပဒါကို ကျင့်ခြင်းကြောင့် ဉာယဓမ္မ (အရိယမဂ်)ကုသိုလ်ကို မပြီးစေနိုင်သဖြင့် ငါဘုရား ချီးမွမ်းတော် မမူ။
သမ္မာဒိဋ္ဌိ, သမ္မာသမာဓိသည် သမ္မာပဋိပဒါ, လူ၏ဖြစ်စေ, ရဟန်း၏ဖြစ်စေ သမ္မာပဋိပဒါကို ကျင့်ခြင်းကြောင့် ဉာယဓမ္မ (အရိယမဂ်)ကုသိုလ်ကို ပြီးစေနိုင်သဖြင့် ငါဘုရား ချီးမွမ်းတော်မူ၏ဟု ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၂၆၄-၅။
သံ၊မြန်၊၁၊၂၄၉-၂၅၀။
သံ၊ဋ္ဌ၊၂၊၃၈-၄၀။
သံ၊ဋီ၊၂၊၄၈-၅၃။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၂-အာဟာရဝဂ္ဂ၊ ဒသမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် “ဇာတိဟူသော အကြောင်းတရားကြောင့် ဇရာမရဏဟူသောအကျိုး တရား, အဝိဇ္ဇာဟူသောအကြောင်းတရားကြောင့် သင်္ခါရဟူသောအကျိုးတရားတို့ ဖြစ်ကုန်၏ဟု ပဋိစ္စသမုပ္ပါဒ်အဆုံး ဇာတိမှအစ အဝိဇ္ဇာတိုင်အောင် အကြောင်း အကျိုးတို့သည် ဘုရားရှင်တို့ ပွင့်တော်မူသည်ဖြစ်စေ, ပွင့်တော်မမူသည်ဖြစ်စေ ထို အကြောင်း, အကျိုးဟူသောသဘောတရားသည် တည်ရှိနေသည်သာ၊ ဇာတိဟူသော အကြောင်းတရားကြောင့်ဖြစ်သော ဇရာ, မရဏဟူသောအကျိုးတရားတို့သည် တည်ရှိနေကုန်သည်သာ။
အကျိုးတရားတို့ကို သတ်မှတ်သောအကြောင်းတရား၊ ဇရာ မရဏတို့၏အကြောင်း ဖြစ်သော ဇာတိတရားသည် တည်ရှိနေသည်သာ။
ထိုပဋိစ္စ သမုပ္ပါဒတရားအပေါင်းကို မြတ်စွာဘုရားသိတော်မူခြင်းကြောင့် ဟောကြားတော်မူ၏။
ထင်ရှားစွာပြတော်မူ၏။
ထိုအကျိုးတရား၏အကြောင်းတရားကို ရှုကြကုန်လော့ဟု ပဋိစ္စသမုပ္ပါဒတရားတို့ကို ဟောတော်မူပါသည်။
ဇရာမရဏသည် အဝိဇ္ဇာသည် အနိစ္စ, သင်္ခတ, ပဋိစ္စသမုပ္ပန္န, ခယဓမ္မ, ဝိရာဂဓမ္မ, နိရောဓဓမ္မဖြစ်ခြင်းဟူသော ပဋိစ္စသမုပ္ပန္ဒတရားတို့ကိုလည်းဟောတော်မူ၏။
အရိယသာဝကသည် ဤပဋိစ္စသမုပ္ပါဒတရား, ပဋိစ္စသမုပ္ပန္နတရားတို့ကို အမှန်အတိုင်း ဝိပဿနာပညာ, မဂ်ပညာဖြင့် သိမြင်ခြင်းကြောင့် အတိတ်ကာလသို့လည်း မပြေးသွား အနာဂတ်ကာလသို့လည်း မပြေးသွားပုံ, ပစ္စုပ္ပန်ကာလ၌လည်း အဇ္ဈတ္တသန္တာန်၌ ယုံမှား သံသယမဖြစ်၊ ဤတရားသဘာဝတို့ကို ပညာဖြင့် အမှန်အတိုင်းသိသောကြောင့် ဖြစ်သည်ဟု ရဟန်းတို့အား ဘုရားရှင်ဟောတော်မူသည့်သုတ်။
အဋ္ဌကထာ, ဋီကာတို့၌ အကျယ်မှတ်သားဖွယ်တို့ကို ဖွင့်ဆိုထားပါသည်။
-သံ၊၁၊၂၇၇-၈။
သံ၊မြန်၊၁၊၂၆၃-၄။
သံ၊ဋီ၊၂၊၇၁။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၂-အာဟာရဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ရှေးဦးစွာ ပဋိစ္စသမုပ္ပါဒအနုလောမဒေသနာတော်ကို ဟောတော်မူပါသည်။
“ကတမဉ္စ ဘိက္ခဝေ ဇရာမရဏံ”ဟု ပုစ္ဆာထုတ်၍ အကြောင်း, အကျိုး ဓမ္မတစ်ခုစီ တစ်ခုစီ၏သဘာဝကို ပဋိစ္စသမုပ္ပါဒဝိဘင်္ဂဒေသနာတော်နည်းဖြင့် ဟောတော်မူပြီး ဇာတိဖြစ်ခြင်းကြောင့် ဇရာ, မရဏဖြစ်၏၊ ဇာတိချုပ်ခြင်းကြောင့် ဇရာ, မရဏချုပ်၏၊ ဇရာ, မရဏ၏ချုပ်ရာသို့ ရောက်ကြောင်းအကျင့်သည် အဋ္ဌင်္ဂိကအရိယမဂ်ပေတည်းဟု အကြောင်းအကျိုးတစ်ခုစီ၏ အနလောမ, ပဋိလောမကို ဟောတော်မူပါသည်။
သင်္ခါရ၏သဘာဝဓမ္မတို့ ပြီးစီးသည့်အခါ အရိယသာဝကသည် ပဋိစ္စသမုပ္ပါဒ်၏ သစ္စာလေးပါးကို သိမြင်ခြင်းကြောင့် အရိယသာဝကကို ဒိဋ္ဌိသမ္ပန္န, ဒဿနသမ္ပန္န, အာဂတော ဣမံ သဒ္ဓမ္မံ, ပဿတိ ဣမံ သဒ္ဓမ္မံ, သေက္ခေန ဉာဏေန သမ္ပန္နာဂတ, သေက္ခာယ ဝိဇ္ဇာယ သမ္မန္နာဂတ, ဓမ္မသောတသမာပန္န, အရိယ နိဗ္ဗေဓိကပည, အမတဒွါရံ အာဟစ္စ တိဋ္ဌတိ-ဟုဆိုအပ်ပုံ အရိယဂုဏ်ရည်တို့ကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၂၆၁-၂။
သံ၊မြန်၊၁၊၂၄၆-၇။
သံ၊ဋ္ဌ၊၂၊၃၆။
သံ၊ဋီ၊၂၊၄၅။
-သံယုတ္တနိကာယ၊ နိဒါနဝဂ္ဂသံယုတ္တ၊ နိဒါနသံယုတ္တ၊ ၂-အာဟာရဝဂ္ဂ၊ အဋ္ဌမသုတ်။
တိမ္ဗရုကပရိဗိုဇ်၏ သုခဒုက္ခနှင့်ပတ်သက်သော ပြဿနာကို ဘုရားရှင်က ပဋိစ္စသမုပ္ပါဒ အနုလောမ ပဋိလောမဒေသနာဖြင့် ဖြေကြားတော်မူပါသည်။
တိမ္ဗရုက ပရိဗိုဇ် ဥပါသကာအဖြစ် ခံယူပုံကို ပြဆိုသည့်သုတ်။
-သံ၊၁၊၂၅၉-၂၆၁။
သံ၊မြန်၊၁၊၂၄၄-၆။
သံ၊ဋ္ဌ၊၂၊၃၃-၅။
သံ၊ဋီ၊၂၊၄၀-၄။
ဤသုတ်ကို မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးတော်မူစဉ် အစေလကဿပ၏ လျှောက်ထားချက်အရ ဆွမ်းခံဝင်ကြွနေစဉ် လမ်းခရီး၌ ဟောတော်မူသည်။
အစေလကဿပက ဒုက္ခနှင့်စပ်လျဉ်း၍ မိစ္ဆာအယူလေးချက်ကို မေးလျှောက်သည်။
ဘုရားရှင်က အားလုံးကိုပယ်တော်မူသည်။
အရှင်ဂေါတမသည် ဒုက္ခကို မသိ မမြင်ပါသလောဟု လျှောက်ထားရာ ဘုရားရှင်က ရှင်းလင်းမိန့်ကြားတော်မူပြီး ပဋိစ္စသမုပ္ပါဒအနုလောမ၊ ပဋိလောမဒေသနာတော်ကို ဟောကြားတော်မူသည်။
အစေလကဿပက ဥပါသကာအဖြစ်လျှောက်ထား၍ ရဟန်းပြုခွင့်တောင်းခံ လျှောက်ထားရာ ဘုရားရှင်က တိတ္ထိဘဝမှ ဤသာသနာတော်သို့ ဝင်ရောက်ကူးပြောင်း လာသူများ ကျင့်သုံးရမည့်ကျင့်စဉ်များကို မိန့်ကြားတော်မူပြီး ရဟန်းပြုခွင့်ပေးတော်မူသည်။
အစေလကဿပသည် မကြာမီ ရဟန္တာဖြစ်သွားပုံကို ဟောတော်မူသည့်သုတ်။
အဋ္ဌကထာ၌ -တိတ္ထိများလေးစားအောင် ဘုရားရှင်၏ဆောင်ရွက်ချက် အစေလကဿပကို ဘုရားရှင်ကိုယ်တော်တိုင် ရဟန်းပြုပေးတော်မူပုံ စသည်တို့ကို ဖွင့်ပြ ထားပါသည်။
-သံ၊၂၊၄၈၉-၄၉၀။
သံ၊မြန်၊၂၊၄၈၃။
သံ၊ဋ္ဌ၊၃၊၁၃၉။
-သံယုတ္တနိကာယ၊ သဠာယတနဝဂ္ဂသံယုတ္တ၊ ၇-စိတ္တသံယုတ္တ၊ နဝမသုတ်။
ဤသုတ်၌ ပါရှိသော အစေလကဿပသည် စိတ္တသူကြွယ်၏ မိတ်ဆွေဟောင်း ဖြစ်သည်။
စိတ္တသူကြွယ်ကမေးသဖြင့် “မိမိရဟန်းပြုသည်မှာ အနှစ်သုံးဆယ်ရှိပြီ ဖြစ်ကြောင်း၊ အနှစ်သုံးဆယ်ပတ်လုံး အဝတ်မဝတ်ကြောင်း၊ ဦးပြည်းရခြင်း၊ တင်ပါး၌ ဖုန်ခါရန် ဥဒေါင်းမြီးစည်းကို ကိုင်ဆောင်ရခြင်းမှတပါး ဥတ္တရိမနုဿဓမ္မကိုမရပါ” ဟု ပွင့်ပွင့်လင်းလင်း ဖြေကြားပါသည်။
အစေလကဿပက စိတ္တသူကြွယ်အားပြန်မေးသဖြင့် စိတ္တသူကြွယ်က “မိမိဥပါသကာဖြစ်သည်မှာ အနှစ်သုံးဆယ်ရှိပါပြီ။
အလိုရှိတိုင်း ရူပဈာန်များဝင်စားနိုင်ပုံ၊ ကာမဘုံသို့ ပဋိသန္ဓေပြန်နေရမည့် သံယောဇဉ်များ ပယ်ပြီးဖြစ် ပုံတို့ကို” ဖြေကြားသည့်အခါ အစေလကဿပက မိမိဗုဒ္ဓမြတ်စွာသာသနာတော်၌ ရဟန်းပြုလိုကြောင်း ပြောကြားသဖြင့် စိတ္တသူကြွယ်၏ လျှောက်ထားချက်အရ မထေရ် ကြီးများက ရဟန်းပြုပေးကြသည်။
အစေလကဿပသည် မကြာမီ ရဟန္တာဖြစ်သွားပုံကို ဟောကြားတော်မူသည့်သုတ်။
-သံ၊၁၊၂၅၈။
သံ၊မြန်၊၁၊၂၄၃။
သံ၊ဋီ၊၂၊၃၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၂-အာဟာရဝဂ္ဂ၊ ဆဋ္ဌသုတ်။
ဇရာမရဏမှ အဝိဇ္ဇာတိုင်အောင်သော ပဋိစ္စသမုပ္ပါဒဓမ္မ၏ တစ်ပါးစီ တစ်ပါး စီကို နိဗ္ဗိန္ဒ, ဝိရာဂ, နိရောဓဖြစ်ပုံကို ဟောပြနိုင်သော ရဟန်းကို “ဓမ္မကထိကရဟန်း”၊ ယင်းဓမ္မ၏ နိဗ္ဗိန္ဒ၊ ဝိရာဂ၊ နိရောဓဖြစ်ရန် ကျင့်ကြံအားထုတ်သောရဟန်းကို “ဓမ္မာနုဓမ္မပဋိပန္နရဟန်း’၊ ယင်းဓမ္မ၏ နိဗ္ဗိဒ၊ ဝိရာဂ၊ နိရောဓမှ အနုပါဒါဝိမုတ္တ ရဟန်းကို “ဒိဋ္ဌဓမ္မနိဗ္ဗာနပတ္တရဟန်း”ဟု ခေါ်ဆိုသင့်ပုံကို အညတရရဟန်း၏ မေးလျှောက် ချက်အရ ဘုရားရှင် ဟောတော်မူသည့်သုတ်။
-သံ၊၂၊၁၃၃။
သံ၊မြန်၊၂၊၁၂၄။
-သံယုတ္တနိကာယ၊ ခန္ဓဝဂ္ဂသံယုတ္တ၊ ၁-ခန္ဓသံယုတ္တ၊ (၁၂) ၂-ဓမ္မကထိကဝဂ္ဂ၊ တတိယသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အညတရရဟန်း၏ မေးလျှောက်ထားချက်အရ ခန္ဓာတစ်ပါးစီ တစ်ပါးစီ၌ နိဗ္ဗိဒါ, ဝိရာဂ, နိရောဓဖြစ်ရန် ဓမ္မကို ဟောသောရဟန်းကို “ဓမ္မကထိကရဟန်း” “ဓမ္မာနု ဓမ္မပဋိပန္နရဟန်း” “ဒိဋ္ဌဓမ္မနိဗ္ဗာနပတ္တရဟန်း”ဟု ခေါ်ဆိုသင့်ပုံကို ဘုရားရှင် ဟောကြားတော်မူသည့်သုတ်။
-သံယုတ္တနိကာယ၊ ခန္ဓဝဂ္ဂသံယုတ္တ၊ ၁-ခန္ဓသံယုတ္တ၊ ၁၂-ဓမ္မကထိကဝဂ္ဂ၊ စတုတ္ထသုတ်။
အညတရ ရဟန်း၏ မေးလျှောက်ချက်အရ အထက်ပါသုတ်အတိုင်း ခန္ဓာ တစ်ပါးစီ တစ်ပါးစီ၌ ဓမ္မကထိကရဟန်း၊ ဓမ္မာနုဓမ္မပဋိပန္နရဟန်း၊ ဒိဋ္ဌဓမ္မနိဗ္ဗာနပတ္တ ရဟန်းတို့ကို ဘုရားရှင် ဟောတော်မူသည့်သုတ်။
-အံ၊၁၊၄၅၅။
အံ၊မြန်၊၁၊၄၆၇-၈။
အံ၊ဋ္ဌ၊၂၊၃၃၈။
အံ၊ဋီ၊၂၊၃၃၆။
-အင်္ဂုတ္တရနိကာယ၊ စတုက္ကနိပါတ၊ တတိယပဏ္ဏာသက၊ (၁၄)၄-ပုဂ္ဂလဝဂ္ဂ၊ နဝမသုတ်။
ဓမ္မကထိကပုဂ္ဂိုလ်လေးမျိုး၊ ဒေသနာ(၄)မျိုး၊ ဓမ္မပဋိဂ္ဂါဟက ပုဂ္ဂိုလ်(၄)မျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-သံ၊၁၊၂၅၇-၈။
သံ၊မြန်၊၁၊၂၄၂-၃။
သံ၊ဋီ၊၂၊၃၆-၉။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၂-အာဟာရဝဂ္ဂ၊ ပဉ္စမသုတ်။
ဘုရားရှင် သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် “သမ္မာဒိဋ္ဌိ”ဖြစ်ပုံကို ကစ္စာနဂေါတ္တရဟန်းက မေးလျှောက်သဖြင့် ဒုက္ခဖြစ်ခြင်းအကြောင်းကို သိလျှင် ဥစ္ဆေဒအယူ မဖြစ်၊ ဒုက္ခ၏ချုပ်ရာကိုသိလျှင် သဿတအယူ မဖြစ်၊ ထိုအယူ နှစ်မျိုး ဖြစ်ပေါ်ပုံ၊ ထိုအယူနှစ်မျိုး မဖြစ်လျှင် “သမ္မာဒိဋ္ဌိ”ဖြစ်ပုံကို ပဋိစ္စသမုပ္ပါဒ အနုလောမ, ပဋိလောမ ဒေသနာနှစ်မျိုးဖြင့် ဘုရားရှင် ဟောတော်မူသည့်သုတ်။
အဋ္ဌကထာ/ဋီကာတို့၌- ဥပယ, ဥပါဒါန, အဘိနိဝေသ-တို့ကို ဖွင့်ပြထားပါသည်။
-သံ၊၁၊၂၅၄-၅။
သံ၊မြန်၊၁၊၂၃၈-၂၄၀။
သံ၊ဋ္ဌ၊၂၊၂၈-၃၀။
သံ၊ဋီ၊၂၊၃၂-၅။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၂-အာဟာရဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် “ဘူတသတ္တဝါတို့ တည်တံ့နိုင်ရန်၊ သမ္ဘဝေသီသတ္တဝါတို့ကို ချီးမြှောက်ရန် အာဟာရလေးပါးရှိပုံ”ကို ဟောတော်မူပါသည်။
မိစ္ဆာအယူရှိသော မောဠိယဖဂ္ဂုနရဟန်း၏ မေးလျှောက်မှုနှင့်ဆပ်စပ်၍ မမေးသင့်သည်ကို မေးမြန်းခြင်းကြောင့် မဖြေဆိုရပုံ၊ မေးသင့်သည်ကိုမေးမြန်းမှ ဖြေဆို သင့်ပုံများနှင့် “သဠာယတနပစ္စယာ-မှ အစပြု၍ ပဋိစ္စသမုပ္ပါဒဒေသနာတော်၊ ဖဿ နိရောဓာ-မှစ၍ ပဋိစ္စသမုပ္ပါဒဒေသနာတော်တို့ကို ရဟန်းတို့အား ဘုရားရှင် ဟောကြားတော်မူသည့်သုတ်။
-သံ၊၁၊၂၅၃။
သံ၊မြန်၊၁၊၂၃၇-၈။
သံ၊ဋ္ဌ၊၂၊၂၁-၂၈။
သံ၊ဋီ၊၂၊၂၅-၃၂။
-သံယုတ္တနိကာယ၊ နိဒါနဝဂ္ဂသံယုတ္တ၊ ၁-နိဒါနသံယုတ္တ၊ ၂-အာဟာရဝဂ္ဂ၊ ပဌမသုတ်။
ဖြစ်ပြီးသတ္တဝါတို့ တည်တံ့ရန်၊ ဖြစ်ဆဲသတ္တဝါတို့ တည်တံ့ဖြစ်ပွားရန် အာဟာရ လေးပါးရှိပုံ၊ အာဟာရ၏အကြောင်းသည် တဏှာ၊ တဏှာ၏အကြောင်းသည် ဝေဒနာ အစရှိသည်ဖြင့် အဝိဇ္ဇာတိုင်အောင် အကျိုးတရား၏အကြောင်းများကိုလည်းကောင်း၊ အဝိဇ္ဇာကြောင့် သင်္ခါရဖြစ်သည် အစရှိသည်ဖြင့် အကြောင်းတရားများ၏ အကျိုးတရားများကိုလည်းကောင်း အနုလောမ, ပဋိလောမ အပြန်အလှန်ဖြစ်နေပုံကို ဟောတော်မူသည့်သုတ်။
အဋ္ဌကထာ၌ -ဘူတာနှင့် သမ္ဘဝေသီ၊ အာဟာရအမျိုးမျိုး၊ အာဟာရနှင့် ဆက်စပ်နေသော သိမှတ်ဖွယ်ရာများ၊ ဒေသနာတော်၏ ပရိပုဏ္ဏဒေသနာတော်ဖြစ်ပုံ အစပ်သုံးစပ် အလွှာလေးလွှာပါဝင်ပုံကို ဖွင့်ပြထားပါသည်။
-သံ၊၃၊၉၀-၅။
သံ၊မြန်၊၃၊၉၅-၉။
သံ၊ဋ္ဌ၊၃၊၁၉၃-၂၀၄။
သံ၊ဋီ၊၂၊၄၃၁-၄၄၃။
-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၆-သာကစ္ဆာဝဂ္ဂ၊ ပဌမသုတ်။
မဖြစ်သေးသော နီဝရဏငါးပါးနှင့် ဗောဇ္ဈင်ခုနစ်ပါးတို့ဖြစ်ပေါ်လာရန်၊ ဖြစ်ပြီးသော နီဝရဏငါးပါးနှင့် ဗောဇ္ဈင်ခုနှစ်ပါးတို့တိုးပွားစေနိုင်သော အကြောင်းတရားများ၊ အကြောင်းမဟုတ်သောတရားများကို နီဝရဏတစ်ပါးစီ၊ ဗောဇ္ဈင်တစ်ပါးစီ တစ်ပါးစီ အကျယ်ဝေဖန်၍ ဟောတော်မူသည့်သုတ်။